Stratégia zvýšeniA bezpečnosti cestnej premávky v Slovenskej REpublike
v rokoch 2011 až 2020

(Národný plán SR pre BECEP 2011 - 2020)

I.	ÚVOD

Vláda Slovenskej republiky schválila uznesením č. 391/2005 zo dňa 18. mája 2005 Národný plán na zvýšenie bezpečnosti cestnej premávky na II. polrok 2005 s výhľadom do roku 2010. Stratégia bola koncipovaná ako spoločný strategický dokument všetkých subjektov, ktoré v SR ovplyvňujú bezpečnosť cestnej premávky (ďalej len BECEP).

Národný plán bol priebežne aktualizovaný a ministerstvo dopravy plnilo úlohu koordinátora činnosti Rady vlády SR pre bezpečnosť cestnej premávky pod vedením predsedu - ministra dopravy. Tento poradný orgán vlády SR, v ktorom boli zastúpené subjekty – MDVRR SR, MV SR, MF SR, MO SR, MS SR, MŠVVŠ SR, MZ SR a MŽP SR - bol zrušený uznesením vlády SR č. 135 z 2. marca 2011. Vzhľadom na to, že väčšina opatrení spomínaného národného plánu má dlhotrvajúci a priebežný charakter plnenia a  v problematike BECEP pribúdajú neustále nové prvky, ktoré treba riešiť, Ministerstvo dopravy, výstavby a regionálneho rozvoja Slovenskej republiky predkladá návrh novej národnej stratégie na zvýšenie bezpečnosti cestnej premávky na dekádu do roku 2020, ktorá bude kontinuálne pokračovať v naštartovanom trende rozvoja BECEP na Slovensku. 

Na dosiahnutie cieľa vytýčeného do roku 2010 pracovali jednotlivé odborné pracovné skupiny pri Rade vlády SR pre BECEP, ktoré realizovali každoročne aktualizované aktivity v oblastiach - bezpečnosť pozemných komunikácií, bezpečnosť cestných vozidiel, dopravná výchova a osveta, zdravotná výchova a dopravná psychológia, dopravno-bezpečnostná legislatíva, analýza príčin dopravných nehôd a  dohľad nad bezpečnosťou a plynulosťou cestnej premávky, propagácia v médiách, národná koordinácia a medzinárodná spolupráca. Pomocou týchto kľúčových prostriedkov, ktoré boli ďalej rozpracované do nosných opatrení a konkrétnych nástrojov, pričom využívané boli aj overené postupy, praktické skúsenosti a najnovšie poznatky z výskumov, darilo sa postupne znižovať úmrtnosť na slovenských cestách. V roku 2010 bolo zaznamenaných 21 595 dopravných nehôd, pri ktorých bolo usmrtených 345 osôb. 

Napriek tomu, že ambiciózny cieľ záväzku SR v rámci Európskej charty bezpečnosti cestnej premávky – znížiť do roku 2010 počet usmrtených pri dopravných nehodách o 50% oproti roku 2002, kedy na našich cestách zahynulo 610 osôb, sa v SR nepodarilo splniť,  dosiahnutý výsledok 43% a následné všetky štatisticky sledované ukazovatele dopravnej nehodovosti v Slovenskej republike, ktoré vykazujú klesajúcu tendenciu, sú pozitívne vnímané v SR i v EÚ. 

Prvoradý cieľ 3. európskeho akčného programu pre BECEP (RSAP) – znížiť počet úmrtí pri dopravných nehodách o polovicu - sa taktiež nepodarilo splniť do konca roka 2010, RSAP bol však silným katalyzátorom úsilia členských štátov EÚ zlepšiť bezpečnosť cestnej premávky. 

Dopravná nehodovosť je vážnym celospoločenským problémom, ktorý si uvedomujú aj zainteresovaní na regionálnej a miestnej úrovni. Dôkazom záujmu jednotlivých subjektov je aj početnosť signatárov Európskej charty bezpečnosti cestnej premávky, ktorá vznikla z iniciatívy Európskej Komisie. Na Slovensku sa k charte pripojilo 44 verejných a súkromných subjektov, ktoré prostredníctvom svojich aktivít prispievajú k znižovaniu dopravnej nehodovosti na našich cestách. Záujem o tento program sa neustále prejavuje najmä v ostatnom období, pričom sa očakáva, že počet signatárov sa bude naďalej rozrastať.  
Nové opatrenia na dekádu BECEP do roku 2020 sú rozvrhnuté do deviatich rámcových cieľov, pričom sú v nich premietnuté realizovateľné úlohy, ktoré zohľadňujú navrhované iniciatívy Bielej knihy do roku 2050 – „Plán jednotného európskeho dopravného priestoru – Vytvorenie konkurencieschopného dopravného systému efektívne využívajúceho zdroje“ v oblasti zvyšovania bezpečnosti cestnej premávky.

II.	STRATÉGIA   ZVÝŠENIA  BEZPEČNOSTI CESTNEJ 
PREMÁVKY V ROKOCH 2011 – 2020

1.	Národné a medzinárodné súvislosti

Slovenská republika, ako plnohodnotný člen Európskej únie, rešpektuje odporúčania Európskej komisie v oblasti bezpečnosti cestnej premávky a snaží sa ich napĺňať. Garanciou tejto skutočnosti je Programové vyhlásenie vlády Slovenskej republiky z roku 2010, v ktorom sa o.i. deklaruje: „Vláda SR podporí rozvoj kvalitnej, dostupnej a integrovanej dopravnej infraštruktúry, konkurenčné dopravné služby, užívateľsky prijateľnú a ekologicky a energeticky efektívnu a bezpečnú dopravu.“

Bezpečnosť cestnej premávky na Slovensku súvisí nielen s vnútroštátnou bezpečnosťou dopravy, ale aj s bezpečnou dopravou na európskych cestách, v kontexte s pôsobením SR v EÚ a v európskom priestore. Smerovanie BECEP v SR vychádza zo stratégie slovenskej vlády, ako aj z európskej dopravnej politiky. Významnú pozornosť venuje otázkam bezpečnosti cestnej premávky Biela kniha do r. 2050 – „Plán jednotného európskeho dopravného priestoru – Vytvorenie konkurencieschopného dopravného systému efektívne využívajúceho zdroje“. V jej zozname iniciatív sú pre oblasť bezpečnosti dopravy prvoradé úlohy vyplývajúce najmä z cieľa 1.4. - Konať v prospech bezpečnosti dopravy: zachrániť tisícky životov. 

Ide nielen o harmonizáciu a vývin nových inteligentných technológií a dopravných systémov, ale aj o vypracovanie komplexných strategických opatrení v oblasti dopravných nehôd, pohotovostných služieb, vymedzení pojmov pre klasifikáciu zranení a úmrtí ako prípravu na prijatie cieľa znížiť počet zranení; zamerať sa na odbornú prípravu a  vzdelávanie používateľov; podporiť používanie bezpečnostného vybavenia a osobitnú pozornosť venovať najzraniteľnejším skupinám používateľov, ako sú chodci, cyklisti a motocyklisti, a to aj prostredníctvom bezpečnejšej infraštruktúry a technológie vozidiel. 

Podstatou týchto zámerov je perspektívne vytvorenie „vízie nulovej nehodovosti“ v oblasti bezpečnosti dopravy. V tejto súvislosti, smerom k európskemu priestoru bezpečnosti cestnej premávky, Európska Komisia opäť presadzuje ako prioritu na roky 2011 až 2020 zníženie počtu obetí cestnej premávky o polovicu v porovnaní s rokom 2010. 

Takto koncipovaný zámer je kľúčom k zlepšeniu celkovej výkonnosti dopravného systému a k splneniu potrieb a očakávaní občanov a spoločností: „Je teda nutné uplatniť ucelený holistický a integrovaný prístup s prihliadnutím na súčinnosť s ostatnými politickými cieľmi. Politiky bezpečnosti cestnej premávky na miestnej, vnútroštátnej, európskej alebo medzinárodnej úrovni by mali integrovať príslušné ciele iných verejných politík a naopak.“

2.	Definovanie vízie a cieľov

V procese, akým je doprava, je nutné skĺbiť viaceré strategické ciele do rámca, ktorý by v konečnom dôsledku poskytol dopravné prostredie podľa nárokov jeho užívateľov a účastníkov. V podmienkach cestnej dopravy sa pod pojmom požadované dopravné prostredie predstavuje rýchly, spoľahlivý, bezpečný a ekologický systém prepravy osôb a nákladu. V minulosti sa do popredia záujmu tlačila zvýšená mobilita, ktorá však svojím prudkým nárastom zvýraznila aj negatíva, napríklad v podobe obetí dopravných nehôd. Zvyšovanie bezpečnosti cestnej premávky je preto nevyhnutne vyvolaný proces, ktorý sa snaží o zmiernenie negatív vyplývajúcich z dopravnej nehodovosti. Osobná bezpečnosť by nemala byť právom a zodpovednosťou len určitej skupiny, ale mali by sme sa na nej podieľať všetci. Táto myšlienka je uvedená v stanovisku ETSC: „Každý občan má elementárne právo a zodpovednosť za bezpečnú cestnú dopravu. Toto právo a zodpovednosť slúži na ochranu občanov pred stratami na živote a následkami na zdraví, ktoré boli zapríčinené cestnou dopravou.“
Rozsah zodpovednosti každého z nás je určený mierou, akou môžeme ovplyvniť proces cestnej premávky. U jej účastníkov sa kladie dôraz na dodržiavanie osvedčených pravidiel, ktoré sa snažia celý systém zachovať v  bezpečnom stave a s možnosťou stanovenia predpokladov (predikcie). Inštitúcie, ktorých zodpovednosťou je formovanie dopravného systému, majú svoj diel zodpovednosti definovaný.  
Pre koordináciu jednotlivých činností je nutné vytvoriť taký rámec opatrení, ktorým by sa  dosiahol požadovaný cieľ. Pri národných plánoch s víziou na najbližšie dekády je treba stanoviť si základný atribút, z ktorého vychádza celá filozofia vízie. Za takýto atribút sa môže považovať tvrdenie, že človek, jeho život a zdravie, je mierou všetkých hodnôt, takže nie je možné považovať ho za ekvivalent niektorej z materiálnych hodnôt alebo výhod pre ostatných ľudí. Z tohto predpokladu je nutné navrhnúť celý systém cestnej dopravy so zreteľom na zdravie človeka. 
Udržateľný rozvoj dopravy v budúcom období potrebuje taký systém, ktorý by pristupoval integrálnym spôsobom k jeho jednotlivým prvkom: človek – vozidlo – cesta. Cesta musí byť navrhnutá tak, aby zohľadňovala schopnosti a obmedzenia človeka. Pri dopravných manévroch vozidlo podporuje bezpečné rozhodovanie vodiča a poskytuje mu ochranu pri kolízii. Účastník premávky je správne informovaný a vycvičený, pričom existuje možnosť jeho kontroly tam, kde je to potrebné. Kvalita dopravnej infraštruktúry je do určitej miery závislá od kvality konštrukcie vozovky. Vozovky cestných komunikácií, z hľadiska rovnosti, drsnosti, kvality povrchu a schopnosti prenášať dopravné zaťaženie, majú priamy vplyv na bezpečnosť, plynulosť a pohodlnosť cestnej premávky. Zabezpečenie prevádzkyschopnosti cestnej siete musí byť priorotnou úlohou v cestnom hospodárstve s aplikovaním pravidelnej cyklickosti opráv vrstiev krytu.
Pri stanovení cieľa zníženia dopravnej nehodovosti na národnej úrovni je vhodné postupovať v súlade so spoločným prístupom EÚ. Na základe oznámenia Európskej Komisie sa vytýčil cieľ v podobe zníženia počtu usmrtených pri dopravných nehodách na cestách o 50%. Pozitívna skúsenosť z jednotného cieľa EÚ v rámci rokov 2002 až 2010 viedla k záveru stanoviť si strategický zámer v podobe zníženia počtu usmrtených osôb v dôsledku cestných dopravných nehôd (usmrtení do 30 dní od nehody) o polovicu do roku 2020 v porovnaní s referenčným rokom 2010. 
Zo skúseností z predchádzajúceho programového obdobia je zrejmé, že takto formulovaný cieľ je v povedomí širokej verejnosti spätý so zvyšovaním úrovne bezpečnosti cestnej premávky, čo je základným predpokladom akceptácie navrhovaných opatrení.     
V záujme dosiahnutia reálneho zníženia dopravnej nehodovosti a jej následkov je potrebné naplniť takto stanovený cieľ postupne (priemerne o 5% ročne), aby nevznikol nepriaznivý skokový pokles, ktorý by spôsobil nežiaduce disproporcie pri vyhodnocovaní celého programového obdobia 2011 až 2020. 

3.	Ekonomické súvislosti

Okrem závažných traumatizujúcich zážitkov obetí cestných nehôd a ich blízkych sa nehodovosť podieľa aj na značných spoločenských stratách, ktoré sú vyjadrené v monetárnych jednotkách. Proces ocenenia strát z dopravnej nehodovosti vyplýva z výpočtu, ktorý zohľadňuje priame a nepriame nákladové položky. Tento výpočet je založený na metodike „Hodnota ľudského života v súvislosti s dopravnou nehodovosťou“, ktorú vypracoval Výskumný ústav dopravný, a.s., v roku 2009. 
Medzi priame náklady patria:
•	náklady na zdravotnú starostlivosť (rýchla zdravotnícka pomoc, ambulantná a nemocničná liečba)
•	hmotné škody
•	administratívne náklady (polícia, súdy, poisťovne)
Za nepriame náklady sa považujú nasledovné položky: 
•	straty na produkcii
•	sociálne výdavky
Jednotkové náklady v cenových reláciách pre rok 2007 v závislosti od druhu nákladov a závažnosti zranenia sú uvedené v nasledujúcej tabuľke spolu s percentuálnym vyjadrením.

Tabuľka: Hodnota ľudského života v závislosti od závažnosti dopravnej nehody
Druh nákladu	Závažnosť dopravnej nehody	
	Usmrtenie	Ťažké zranenie	Ľahké zranenie	Hmotná škoda	
Priame N (€)	14585,87	4,39%	32157,84	32,87%	6970,15	64,70%	3283,64	88,72%	
Administratívne N (€)	3277,59	0,99%	1524,18	1,56%	697,32	6,47%	417,34	11,28%	
Nepriame náklady (€)	314281,22	94,62%	64147,09	65,57%	3106,27	28,83%	0	0,00%	
Celkové náklady (€)	332144,68	100,00%	97829,11	100,00%	10773,74	100,00%	3700,98	100,00%	

Do celkových nákladov na dopravnú nehodu nie sú zahrnuté subjektívne škody, medzi ktoré patria: bolesť, utrpenie, šok, strata nádeje na dožitie, strata životnej pohody a obvyklého spôsobu života a iné, spravidla nenahraditeľné škody (tzv. humanitárne náklady).
Pri stanovení celospoločenských nákladov z dopravnej nehodovosti za rok 2007 sa vychádzalo z vyššie uvedených jednotkových nákladov a počtu usmrtených a zranených osôb, a dopravných nehôd s hmotnou škodou. Celkové náklady z nehodovosti dosiahli hodnotu viac ako 700 mil. EUR (viac ako 21 mld. SKK), čo indikuje významnosť tohto problému a potrebu jeho riešenia koordinovaným postupom, ktorý by bol založený na všeobecne uznávanej stratégii. 
Štruktúra nákladov, vzhľadom na závažnosť zranenia, je pomerne vyrovnaná a vysoký podiel dosahujú aj náklady na nehody s hmotnou škodou. Tento fakt vyvoláva potrebu vytýčenia cieľov zameraných nielen na zníženie počtu usmrtených, ale aj na dopravnú nehodovosť s následkom zranenia. Takmer 15% celkových nákladov predstavujú nehody s hmotnou škodou, čo by sa malo odraziť na vyššej angažovanosti poisťovní na aktivitách zvyšovania úrovne bezpečnosti cestnej premávky na Slovensku.
Financovanie navrhovaných úloh, ktoré v konečnom dôsledku vyústia do zníženia spoločenských nákladov z dopravnej nehodovosti, bude realizované z rozpočtových kapitol dotknutých rezortov a inštitúcií, ktoré sú určené na tieto účely. 
Z dlhodobého hľadiska však bude potrebné prehodnotiť tento stav a navrhnúť také riešenie, ktoré by viedlo k čiastočne autonómnemu financovaniu niektorých úloh. Ide najmä o aktivity, ktorých pole pôsobnosti presahuje rámec jednotlivých rezortov a  je potrebné ich riešiť prierezovo. Hľadanie vhodného postupu bude jednou z úloh pri ročnom konkretizovaní realizácie opatrení uvedených v Národnom pláne.   

4.	Princíp spoločnej zodpovednosti

Vzhľadom na to, že stratégia bezpečnosti cestnej premávky je založená na spoločnom prístupe, zodpovednosť by mala byť rozložená na všetky zainteresované subjekty. Na účastníkov premávky sa kladie dôraz, aby dodržiavali stanovené predpisy a svojím správaním neohrozili seba alebo ostatných. Pre rozsah pôsobnosti a zodpovednosti ostatných inštitúcií je vhodné dosiahnuť taký stav, aby sa zabezpečilo efektívne riadenie bezpečnosti cestnej premávky na všetkých úrovniach (národná, regionálna a miestna). 
Preto je potrebné ustanoviť systém manažmentu, kde jeden z orgánov štátnej správy má riadiace a koordinačné postavenie. Vymedzením vzájomných väzieb a rozsahu kompetencií medzi jednotlivými subjektmi by bolo možné efektívne realizovať navrhované opatrenia na zvýšenie bezpečnosti cestnej premávky. Samozrejme, je nutné vyriešiť taktiež otázku financovania celého systému, aby bolo možné zabezpečiť plánovacie a operatívne činnosti v dlhodobom horizonte. V záujme dosiahnutia filozofie spoločného prístupu v aktivitách zvyšovania bezpečnosti cestnej premávky je navrhnutá deľba zodpovednosti nasledovne: 

Vláda, územné a samosprávne celky a verejný sektor
•	Poskytnúť vedenie a rámec pre rozvoj a uplatňovanie účinnej politiky zvyšovania bezpečnosti cestnej premávky.
•	Poskytnúť vysoké štandardy sledovateľnosti plnenia cieľov bezpečnosti a zabezpečiť efektívne využitie zdrojov.
•	Poskytnúť finančné prostriedky pre programy bezpečnosti, ktoré by maximalizovali prospech (úžitok).
Policajný zbor MV SR
•	Zlepšiť úroveň správania sa účastníkov cestnej premávky pomocou účasti na realizácii preventívnych aktivít a účinných prostriedkov vymáhania práva.
•	Maximalizovať účinnosť dodržiavania pravidiel použitím osvedčených vynucovacích systémov a technológií.
•	Udržiavať vysokú úroveň odborných posudkov pri hlásení nehôd/obetí.
•	Sústrediť sa na vysokorizikové správanie a využiť údaje o obetiach a nehodách na identifikáciu cestných úsekov, kde by vymáhanie práva dodržiavania predpisov mohlo minimalizovať nebezpečné správanie.
Stanice technickej kontroly a poverená technická služba technickej kontroly vozidiel
•	Zabezpečovať kvalitné vykonávanie technických kontrol vozidiel v súlade s platnými predpismi.
•	Zabezpečovať štatistické výstupy pre prehľady o technickom stave vozidiel evidovaných v SR.
•	Informovať prevádzkovateľov vozidiel o technických predpisoch pre vozidlá a podieľať sa na informovaní verejnosti v ďalších oblastiach súvisiacich s BCP.
Miestne a regionálne správy
•	Prevziať vedúcu úlohu pri koordinácii úsilia o zvyšovanie bezpečnosti cestnej premávky všetkých ostatných relevantných agentúr a záujmových skupín v ich konkrétnej správnej (administratívnej) oblasti. Tieto aktivity by mali byť zhodné s Národným plánom.
•	Zabezpečiť, aby plánovanie miestnych zariadení a obytných oblastí účinne zohľadňovalo potreby spoločnosti v oblasti bezpečnosti.
•	V rámci svojich možností finančne alebo organizačne podporovať programy a iniciatívy súvisiace so zvyšovaním úrovne bezpečnosti v danom regióne.
•	Zabezpečiť účinnú politiku pre kontrolu a dodržanie zákonov o alkohole.
Vzdelávací sektor
•	V súlade s pravidlami cestnej premávky v krajinách EÚ a konsolidovanou rezolúciou EHK OSN zabezpečiť systematické a trvalé vzdelávanie v oblasti bezpečnosti cestnej premávky na školách všetkých stupňov.
•	Vytvoriť systém výchovy a vzdelávania odborníkov v oblasti BCP na úrovni vysokého školstva.
•	Rozvíjať väzby medzi školami a inými organizáciami vo vzťahu k cestnej bezpečnosti. 
•	Pomáhať pri celoživotnom vzdelávaní účastníkov cestnej premávky. Profesijné vzdelávanie v oblasti BECEP veľmi úzko súvisí s rýchlymi zmenami v spoločnosti a s využívaním nových technológií, ktoré znamenajú podstatný nárast produktivity práce a zvyšujú odbornú spôsobilosť zamestnancov.
Médiá
•	Zvýšiť spoločenské povedomie a pochopenie hlavných príčin a skutočných nákladov cestných nehôd verejnosťou.
•	Podporovať iniciatívy v oblasti bezpečnosti cestnej premávky pomocou dôveryhodných a objektívnych reportáží v spolupráci s masmédiami.
•	Ovplyvniť spoločenské zmeny, ktoré vedú k obmedzeniu nevhodného správania vodičov a ich nesprávnych postojov.
Zdravotné organizácie
•	Zabezpečiť rozvoj efektívnych záchranných zdravotníckych služieb.
•	Poučiť pacientov o ich spôsobilosti v cestnej premávke, vrátane účinkov predpísaných liekov a liečby na činnosť účastníka v cestnej premávke.
•	Zabezpečiť spätnú väzbu pri hodnotení zranení na zlepšenie ochrany cestujúcich a zlepšenie politiky cestnej bezpečnosti.
•	Poskytnúť zdravotnú propagáciu programov cestnej bezpečnosti.
Dopravní a územní plánovači
•	Prijať efektívne a bezpečnostné opatrenia týkajúce sa riadenia cestnej premávky v plánovaní dopravy a využitia krajiny (územia).
•	Venovať osobitnú pozornosť tvorbe bezbariérovej dopravnej infraštruktúry a požiadavkám osôb s obmedzenou schopnosťou pohybu a orientácie, seniorov, detí, chodcov, cyklistov a ostatných nemotorizovaných účastníkov cestnej premávky pri plánovaných úlohách.
Správcovia ciest
•	Zvýšiť bezpečnostnú výkonnosť cestnej siete tým, že zabezpečia, aby plánovanie, projektovanie, výstavba a údržba kládli najvyššiu prioritu na bezpečnostné aspekty.
•	Uplatňovať techniky zníženia a prevencie nehodovosti, ktorými by sa v budúcnosti vytvorila bezpečnejšia cestná sieť.
•	Overiť a vykonať bezpečnostný audit a inšpekciu existujúcich, rekonštruovaných a nových ciest na odstránenie nebezpečných miest a zavádzajúcich značiek alebo na inštalovanie chýbajúcich značiek.  
Poisťovne
•	Pomáhať pri rozvoji, sponzorstve a financovaní programov nehodovej prevencie.
•	Zabezpečiť poistné prémiové stimuly ako prostriedky podpory a odmeny bezpečnejšieho správania a zaviesť progresívne poistné zaťaženie  pre páchateľov dopravných priestupkov pri viacerých druhoch poistenia.
•	Zabezpečiť spätnú väzbu pre vládne a regeneratívne nehodové trendy a výsledky na pomoc pri budúcom vývoji politiky cestnej bezpečnosti.
Výrobcovia a dovozcovia vozidiel
•	Zlepšiť odolnosť vozidla proti nárazu vrátane zvýšenej ochrany cestujúcich.
•	Postupne zavádzať do vozidiel moderné technológie, ktoré zabraňujú zrážkam alebo znižujú závažnosť následkov.
•	Informovať zákazníkov o bezpečnostných aspektoch motorového vozidla.

Dopravné spoločnosti
•	Prijať zodpovedné harmonogramy realizácie zasielateľských objednávok tak, aby  jazdy nákladných vozidiel umožnili primerané prestávky a podporili bezpečnosť vodičov.
•	Zabrániť zneužívaniu povzbudzujúcich účinkov alkoholu a drog a podporovať zdravý životný štýl medzi vodičmi.
•	Zabezpečiť dodržiavanie noriem, ktoré sa týkajú vozidiel po stránke mechanickej bezpečnosti, stability, upevnenia a ochrany nákladu.
•	Zvýšiť profesionalizmus odvetvia a zakomponovať bezpečnosť do podnikovej kultúry.
Výcvikové zariadenia a autoškoly
•	Vybaviť inštruktorov a vodičov začiatočníkov nevyhnutnou zručnosťou, reakciami a správaním, ktoré sú nevyhnutné pre bezpečné vedenie vozidla na našich cestách.
•	Udržovať a podporovať vysoký štandard vodičského výcviku, inštruktáže a profesionalizmu.
•	Propagovať a podporovať zlepšenie zručností vo vedení vozidla a v správnom uložení a upevnení nákladu medzi vodičmi, najmä medzi vodičmi ťažkých nákladných vozidiel a vodičmi verejnej dopravy.
Motoristické združenia
•	Propagovať bezpečnosť medzi svojimi členmi poskytnutím aktuálnych a relevantných informácií o dopravných zákonoch, bezpečného správania sa a techniky jazdy vodičov, cestných podmienok, postupov údržby a bezpečnosti vozidla.
•	Podporiť, propagovať a sponzorovať iniciatívy a kampane o bezpečnosti cestnej premávky.
•	Zabezpečiť členom spätnú väzbu na vládu a priemysel v oblasti politiky bezpečnosti a nových iniciatív.
Veda a výskum
•	Zabezpečiť rovnováhu medzi základným výskumom a aplikovaným výskumom.
•	Zabezpečiť, že výskum cestnej bezpečnosti bude mať vysokú kvalitu, že bude včasný, a že budú identifikované a propagované jeho výsledky.
•	Zabezpečiť rozvoj vysokokvalitných databáz.
•	Vyhodnotiť účinnosť realizovaných opatrení.
•	Poskytnúť spoľahlivé výskumné výsledky a znalosti, na základe ktorých môžu byť vykonané politické rozhodnutia.
 
5.	Rámcové ciele a nástroje stratégie

Jadro každej stratégie tvoria konkrétne kroky, vďaka ktorým sa má dosiahnuť vytýčený cieľ. V porovnaní s predchádzajúcim plánom sa pristúpilo k zmene obsahovej štruktúry. Súčasná štruktúra predstavuje systematický a logický sled krokov. V konečnom dôsledku majú predstavovať zlepšenie situácie v každom z prvkov dopravného systému, ktorý sa podieľa priamo alebo nepriamo na výskyte a závažnosti dopravných nehôd. Pre naplnenie strategického cieľa je identifikovaných 9 rámcových cieľov, ktoré zároveň predstavujú čiastkové programové ciele:  

A.	Zníženie dopravnej nehodovosti v dôsledku prekročenia najvyššej povolenej rýchlosti a neprispôsobenia rýchlosti okolitým podmienkam

B.	Zníženie dopravnej nehodovosti v dôsledku požitia alkoholu a drog

C.	Zníženie dopravnej nehodovosti u zraniteľných účastníkov cestnej premávky

D.	Zvýšenie bezpečnosti prostredníctvom účinnej dopravnej výchovy v školách a výcviku žiadateľov o vodičské oprávnenie vo výcvikových zariadeniach autoškôl

E.	Zvýšenie úrovne bezpečnosti cestnej infraštruktúry

F.	Zvýšenie úrovne bezpečnosti prostredníctvom bezpečnejších vozidiel a zavádzaním IDS

G.	Zvýšenie úrovne bezpečnosti v cestnej nákladnej a autobusovej doprave

H.	Zvýšenie úrovne ponehodovej starostlivosti

I.	Manažment bezpečnosti cestnej premávky

Uvedené rámcové ciele sú z predmetného hľadiska rozdelené na jednotlivé oblasti, ktoré výrazne ovplyvňujú vývoj v nich. Predstavujú tak nástroje, ktoré sú identifikované ako kľúčové, pre zlepšenie súčasného stavu. 
Pre dosiahnutie pozitívnych  efektov každého z týchto nástrojov je potrebné vytvoriť podmienky, ktoré by viedli k ich uvedeniu do praxe. Tento stav je možné dosiahnuť vykonaním postupných krokov, ktoré sú označované ako základné prvky plánu - úlohy. Každá z úloh musí mať zadefinovanú zodpovednosť a termín jej realizácie.
Podmienkou pre dosiahnutie stanoveného cieľa je komplexná realizácia Národného plánu. Vzhľadom na skutočnosť, že časová pôsobnosť plánu je desať rokov a pokrok zaznamenaný v tejto oblasti je rapídny, je nutné pravidelné vyhodnotenie plnenia jednotlivých úloh a  ich aktualizácia v prípade zistenia nových poznatkov a skutočností. Vyhodnotenie úloh už nebude len z pohľadu ich samotnej realizácie, ale aj ich dopadu na konkrétnu oblasť. Z tohto dôvodu boli zadefinované indikátory plnenia rámcových cieľov. 

Podrobný zoznam navrhovaných opatrení - úloh Národného plánu SR pre BECEP na roky 2011 – 2020 je v prílohe, ktorá je neoddeliteľnou súčasťou tohto dokumentu. 

III.	ZÁVER 

Pre naplnenie ambiciózneho cieľa, do roku 2020 znížiť počet usmrtených pri dopravných nehodách v SR na polovicu hodnôt roku 2010, je nevyhnutné, aby sa stratégia nového Národného plánu SR pre BECEP na roky 2011 až 2020 stala skutočným základom pre činnosť všetkých subjektov pôsobiacich v tejto oblasti. Opatrenia NP musia byť zahrnuté medzi priority subjektov zúčastňujúcich sa na bezpečnosti cestnej premávky a rozpracované v ich strategických dokumentoch. Uznesením vlády SR bude určený hlavný koordinátor pre realizáciu národného plánu BECEP, ktorý bude pravidelne, vždy začiatkom roka, konkretizovať a aktualizovať úlohy NP na nasledujúce ročné obdobie. Národný plán SR pre BECEP do roku 2020 potrebuje aktívnu politickú i spoločenskú podporu, aby sa realizovanými cieľmi pripojil k dekáde, ktorú EK, OSN a WHO vyhlásili za akčnú dekádu bezpečnosti cestnej premávky v Európe.

Príloha 1 :  ciele a NAVRHOVANÉ OPATRENIA
Členenie: X= rámcový cieľ, X.1= oblasť, X.1.1.= úlohy.

A : Zníženie dopravnej nehodovosti v dôsledku prekročenia najvyššej povolenej
       rýchlosti a neprispôsobenia rýchlosti okolitým podmienkam

A.1: Implementácia manažmentu rýchlosti v podmienkach SR

A.1.1: Zadefinovanie kritérií a technických požiadaviek pre bezpečné a vierohodné 
           rýchlostné limity, a vytvorenie rámca pre účinnú informovanosť vodičov
           o platných rýchlostných obmedzeniach na cestných úsekoch
•	vytvorenie metodiky založenej na osvedčených postupoch a výsledkoch crash-testov 
•	Zodpovednosť: MDVRR SR a MV SR
•	Realizácia: vedecké a výskumné inštitúcie 
•	Termín: 2013 
A.1.2: Zmapovanie cestnej siete z pohľadu existujúcich rýchlostných obmedzení a ich
          zmena podľa zadefinovaných kritérií a požiadaviek
•	vytvorenie digitálnej mapy (GIS) cestnej siete s platnými rýchlostnými obmedzeniami 
•	Zodpovednosť: MDVRR SR, MV SR
•	Realizácia: Správcovia ciest 
•	Termín:  2015
 A.1.3: Vykonávanie účinného dohľadu nad dodržiavaním rýchlostných obmedzení
•	intenzívne vymáhanie práva Políciou na cestnej sieti formou cestných hliadok alebo automatizovaným spôsobom (kamerový systém)
•	Zodpovednosť: MV SR
•	Realizácia: Policajný zbor 
•	Termín: priebežne 
A.1.4: Postupné zavedenie moderných technológií pre dynamické rýchlostné obmedzenia
•	využívanie inteligentných dopravných systémov na vybraných lokalitách (premenlivé dopravné značenie, ISA – Inteligentné prispôsobenie rýchlosti)
•	Zodpovednosť: MDVRR SR, MV SR
•	Realizácia: Správcovia ciest
•	Termín: priebežne  
Indikátory plnenia cieľa:  
- Výsledky monitoringu rýchlostných charakteristík motorizovanej dopravy na cestnej sieti SR

A.2: Zavedenie automatizovaného vymáhania práva v oblasti
       prekročenia rýchlosti a jazdy na červenú na križovatkách 
       so svetelnou signalizáciou

A.2.1: Vytvorenie efektívneho rámca pre automatizované vymáhanie práva Políciou 
•	realizácia pilotného projektu, ktorý by zadefinoval technické, legislatívne a organizačné požiadavky a štandardy pre úspešné zavedenie systému
•	Zodpovednosť: MV SR
•	Realizácia: vedecké a výskumné inštitúcie
•	Termín: 2015
A.2.2: Prijatie potrebných technických noriem a právnych  predpisov nevyhnutných pre 
          zavedenie systému automatizovaného vymáhania práva
•	presun zodpovednosti z vodiča na vlastníka vozidla, definovanie financovania konkrétnych aplikácií a prerozdeľovania prostriedkov z pokút
•	Zodpovednosť:  MV SR, MDVRR SR, samosprávy, správcovia ciest
•	Realizácia: MDVRR SR, MV SR, samosprávy, správcovia ciest
•	Termín: 2017    
A.2.3: Aktivity zamerané na interoperabilitu systému v rámci cezhraničného vymáhania
          práva
•	prípadná modifikácia systémov pre vzájomnú výmenu informácií
•	Zodpovednosť: MV SR
•	Realizácia: MV SR 
•	Termín: 2020  
A.2.4: Vyhodnotenie programu automatizovaného vymáhania práva na pravidelnej báze
•	zhodnotenie účinnosti systému a ekonomickej návratnosti zo zavedenia
•	Zodpovednosť: MV SR, samosprávy
•	Realizácia: MV SR, samosprávy
•	Termín: každoročne (po implementácii)
Indikátory plnenia cieľa:  
- Počet lokálne zavedených aplikácií
- Ekonomická efektívnosť zo zavedenia aplikácií

A.3: Zvyšovanie povedomia verejnosti o dôsledkoch
       prekročenia najvyššej povolenej rýchlosti a bezpečného
       odstupu vozidiel

A.3.1: Realizácia kampaní zameraných na potrebu dodržiavania maximálnej povolenej
          rýchlosti a bezpečného odstupu vozidiel 
•	adresnou formou zasiahnuť cieľovú skupinu ÚCP
•	Zodpovednosť: MDVRR SR, MV SR, ÚVZ SR, SČK, poisťovne
•	Realizácia: MDVRR SR, MV SR, ÚVZ SR, SČK, poisťovne
•	Termín: priebežne 
A.3.2: Zapojenie dobrovoľníckej siete (VAMOS) do aktivít zvyšovania povedomia
          verejnosti 
•	aktivity formou osobného kontaktu s cieľovou skupinou na regionálnej a miestnej úrovni
•	Zodpovednosť: MDVRR SR, MV SR, Sieť dobrovoľníkov VAMOS  
•	Realizácia: Sieť dobrovoľníkov VAMOS, samosprávy
•	Termín: priebežne   
A.3.3: Prepracovanie metodiky výučby v autoškolách v rámci teoretickej a praktickej
           výučby žiadateľov o vodičské oprávnenie a vodičov z povolania zameranej na 
           negatívne aspekty prekračovania najvyššej povolenej rýchlosti a bezpečného 
           odstupu vozidiel
•	vymedzenie väčšieho priestoru pre túto problematiku v rámci výcviku v autoškolách
•	Zodpovednosť: SKVZA, školiace strediská 
•	Realizácia: autoškoly
•	Termín: priebežne   
Indikátory plnenia cieľa:  
- Počet realizovaných kampaní s dôrazom na ich vyhodnotenie
- Rozsah zapojenia samospráv do aktivít zvyšovania povedomia

B : Zníženie dopravnej nehodovosti v dôsledku požitia alkoholu a drog

B.1: Zníženie dopravnej nehodovosti v dôsledku požitia
       alkoholu 

B.1.1: Účinné vymáhanie práva Políciou zameraného na jazdu pod vplyvom alkoholu
•	intenzívne cestné kontroly koordinované s mediálnymi kampaňami  
•	Zodpovednosť: MV SR
•	Realizácia: Policajný zbor
•	Termín: priebežne
B.1.2: Kampane a výchovné opatrenia orientované na riziko požitia alkoholu počas
          vedenia vozidla
•	adresné akcie s využitím dobrovoľníckej siete a účinných prostriedkov informovania širokej verejnosti, zamerané na nulovú toleranciu alkoholu u vodičov 
•	Zodpovednosť: MDVRR SR, MV SR, MZ SR - ÚVZ SR, SČK, MŠVVŠ SR
•	Realizácia: MDVRR SR, MV SR, ÚVZ SR, SČK, MŠVVŠ SR, dobrovoľnícka sieť VAMOS
•	Termín: priebežne
B.1.3: Intenzívny dôraz na negatívne účinky alkoholu v rámci výcviku vodičov
•	intenzívnejšie poukazovanie na problém a jeho riziká počas výučby potenciálnych vodičov
•	Zodpovednosť: SKVZA, školiace strediská 
•	Realizácia: autoškoly
•	Termín: priebežne
B.2: Zníženie dopravnej nehodovosti v dôsledku požitia drog
       a liekov
 
B.2.1: Zabezpečenie technického vybavenia Polície pre efektívnu detekciu omamných
          látok 
•	obstaranie efektívnych zariadení pre rýchlu a platnú identifikáciu omamných látok 
•	Zodpovednosť: MV SR
•	Realizácia: MV SR
•	Termín: 2011
B.2.2: Účinné vymáhanie práva Políciou zameraného na jazdu pod vplyvom omamných
          látok
•	intenzívne cestné kontroly  
•	Zodpovednosť: MV SR
•	Realizácia: Policajný zbor
•	Termín: priebežne
B.2.3: Kampane a výchovné opatrenia orientované na riziko požitia omamných látok a
           liečiv počas vedenia vozidla
•	adresné akcie s využitím dobrovoľníckej siete a účinných prostriedkov informovania širokej verejnosti
•	Zodpovednosť: MDVRR SR, MV SR, MZ SR – ÚVZ SR, SČK, MŠVVŠ SR
•	Realizácia: MDVRR SR, MV SR, ÚVZ SR, SČK, MŠVVŠ SR, dobrovoľnícka sieť VAMOS
•	Termín: priebežne
B.2.4: Intenzívny dôraz na negatívne účinky omamných látok a liečiv v rámci výcviku
          vodičov
•	intenzívnejšie poukazovanie na problém a jeho riziká počas výučby potenciálnych vodičov
•	Zodpovednosť: SKVZA, školiace strediská
•	Realizácia: autoškoly 
•	Termín: priebežne
Indikátory plnenia cieľa:  
- Zníženie dopravnej nehodovosti a jej následkov pod vplyvom alkoholu, omamných látok 
  a liekov 

C : Zníženie dopravnej nehodovosti u zraniteľných účastníkov cestnej premávky 

C.1: Zvýšenie úrovne bezpečnosti chodcov v cestnej premávke

C.1.1: Zadefinovanie kritérií a technických požiadaviek pre bezpečný pohyb chodcov po
          pozemných komunikáciách
•	vytvorenie metodiky založenej na reálnom správaní sa chodcov a osôb s obmedzenou schopnosťou pohybu a orientácie a  na osvedčených postupoch zvyšovania ich bezpečnosti zo zahraničia
•	Zodpovednosť: MDVRR SR
•	Realizácia: vedecké a výskumné inštitúcie
•	Termín: 2013  
C.1.2: Upokojenie dopravy v sídlach aj mimo sídel pomocou jej vhodnej segregácie
•	intenzifikácia súčasných a vytvorenie návrhu nových peších zón  a  verejných priestranstiev
•	presadzovanie upokojovania dopravy na cestných prieťahoch pre dosiahnutie vyššej kvality života obyvateľov sídiel
•	Zodpovednosť: MDVRR SR, obce, VÚC
•	Realizácia: SSC, samosprávy
•	Termín: priebežne
C.1.3: Zvýšenie bezpečnosti priechodov pre chodcov
•	osvetlenie priechodov, ozvučená svetelná signalizácia, stavebné úpravy (napr. stredové ostrovčeky, zvýšené prahy, reliéfne povrchy a vodiace línie pre nevidiacich a pod.), účinné dopravné značenie
•	debariérové opatrenia pre osoby s obmedzenou schopnosťou pohybu a orientácie
•	Zodpovednosť: MDVRR SR, MV SR, VÚC, obce
•	Realizácia: Správcovia ciest
•	Termín: priebežne
C.1.4: Vykonávanie účinného dohľadu nad dodržiavaním legislatívnych nariadení a
          obmedzení pri pohybe chodcov
•	intenzívne vymáhanie práva Políciou na cestnej sieti formou cestných hliadok
•	Zodpovednosť: MV SR, samosprávy
•	Realizácia: Príslušné KDI a ODI, Obecná polícia
•	Termín: priebežne
C.1.5: Kampane a výchovné opatrenia zamerané na používanie reflexných a ochranných
          prvkov 
•	prezentovanie pozitív reflexných prvkov za zníženej viditeľnosti, ochranných prvkov pre chodcov, korčuliarov alebo osoby pohybujúce sa na inom športovom vybavení a vyhodnotenie účinnosti na základe monitoringu
•	Zodpovednosť: MDVRR SR, MV SR, MZ SR –ÚVZ SR, SČK, MŠVVŠ SR, ÚVZ SR
•	Realizácia: MDVRR SR, MV SR, ÚVZ SR, SČK, MŠVVŠ SR, dobrovoľnícka sieť VAMOS
•	Termín: priebežne
Indikátory plnenia cieľa:  
- Zníženie počtu zranených a usmrtených chodcov 
- Počet priechodov pre chodcov využívajúcich aktívne svetelné prvky a prvky spomaľujúce 
  dopravu
- Počet debariérových opatrení pre osoby s obmedzenou schopnosťou pohybu a orientácie
- Zvýšenie rozlohy peších zón a priestranstiev
- Počet pozitívne vyhodnotených kampaní a výchovných opatrení

C.2: Zvýšenie úrovne bezpečnosti cyklistov

C.2.1: Zadefinovanie kritérií a technických požiadaviek pre bezpečný pohyb cyklistov
          po pozemných komunikáciách
•	vytvorenie metodiky založenej na reálnom správaní sa cyklistov a na osvedčených postupoch zo zahraničia
•	Zodpovednosť: MV SR, MDVRR SR, VÚC, obce
•	Realizácia: vedecké a výskumné inštitúcie 
•	Termín: 2012  
C.2.2: Podpora vytvárania cyklistických ciest v obciach a mestách
•	Budovanie cestičiek pre cyklistov v obciach a mestách, ako aj v extraviláne a vytváranie podmienok pre priestorovú segregáciu od iných ÚCP 
•	Zodpovednosť: MDVRR SR, VÚC a obce 
•	Realizácia: Správcovia ciest
•	Termín: priebežne
C.2.3: Podpora bezpečnej cyklistiky digitalizáciou informácií pre cyklistov
•	vytvorenie digitálnej mapy (GIS) siete komunikácií pre cyklistov 
•	Zodpovednosť: MDVRR SR, MV SR, VÚC a obce
•	Realizácia: Správcovia ciest
•	Termín: priebežne
C.2.4: Kampane a výchovné opatrenia zamerané na používanie cyklistických prilieb
          a reflexných prvkov za zníženej viditeľnosti
•	zdôraznenie pozitív cyklistických prilieb a reflexných prvkov za zníženej viditeľnosti a vyhodnotenie účinnosti na základe monitoringu
•	Zodpovednosť: MDVRR SR, MV SR, MZ SR – ÚVZ SR, SČK, MŠVVŠ SR 
•	Realizácia: MDVRR SR, MV SR, ÚVZ SR, SČK, MŠVVŠ SR, dobrovoľnícka sieť VAMOS
•	Termín: priebežne
 
C.2.5: Vykonávanie účinného dohľadu nad dodržiavaním všeobecne záväzných
            právnych predpisov a obmedzení pri pohybe cyklistov
•	intenzívne vymáhanie práva Políciou na komunikačnej sieti formou cestných hliadok
•	Zodpovednosť: MV SR
•	Realizácia: Policajný zbor, samosprávy
•	Termín: priebežne
Indikátory plnenia cieľa:  
- Zníženie počtu nehôd s účasťou cyklistov
- Zníženie počtu zranených a usmrtených cyklistov 
- Počet realizovaných kampaní a výchovných opatrení
- Rozsah zapojenia samospráv do aktivít zvyšovania povedomia
- Počet kilometrov komunikácií vyhradených pre chodcov, cyklistov a korčuliarov

C.3: Zvýšenie úrovne bezpečnosti motocyklistov

C.3.1: Intenzívnejšie venovanie sa rizikám motocyklistov pri výcviku v autoškolách
•	zameranie na riziká spojené s vedením motocyklov
•	Zodpovednosť: SKVZA
•	Realizácia: Autoškoly
•	Termín: priebežne
C.3.2: Realizácia kampaní a výchovných opatrení zameraných na riziká u kategórie
          motocyklistov 
•	adresnou formou zasiahnuť cieľovú skupinu ÚCP
•	Zodpovednosť: MDVRR SR, MV SR, MZ SR - ÚVZ SR, SČK, poisťovne
•	Realizácia: MDVRR SR, MV SR, ÚVZ SR, SČK, poisťovne, dobrovoľnícka sieť VAMOS
•	Termín: priebežne
C.3.3: Intenzívnejšie vymáhanie práva Políciou u motocyklistov 
•	intenzívne vymáhanie práva Políciou na komunikačnej sieti formou cestných hliadok
•	Zodpovednosť: MV SR
•	Realizácia: Policajný zbor
•	Termín: priebežne
Indikátory plnenia cieľa:  
- Počet ľahko a ťažko zranených a usmrtených motocyklistov
- Počet realizovaných kampaní s dôrazom na ich vyhodnotenie

D : Zvýšenie bezpečnosti prostredníctvom účinnej dopravnej výchovy v školách
      a výcviku žiadateľov o vodičské oprávnenie vo výcvikových zariadeniach  
      autoškôl

D.1: Kontinuálna dopravná Výchova na školách  

D.1.1: Skvalitňovať a rozširovať dopravnú výchovu v materských a v základných 
           školách
•	prepojenie obsahu a cieľov dopravnej výchovy v materských školách a v základných školách podľa zásad primeranosti, postupnosti a názornosti
•	zabezpečenie kvalitných učebníc dopravnej výchovy a učebných pomôcok
•	zvyšovanie úrovne vyučovania dopravnej výchovy prostredníctvom kontinuálneho vzdelávania pedagogických zamestnancov
•	Zodpovednosť: MŠVVŠ SR
•	Realizácia: MŠVVŠ SR  
•	Termín: priebežne

D.1.2: Vytvárať podmienky na zabezpečovanie špecializovanej dopravnej výchovy
           a praktického výcviku detí MŠ a žiakov ZŠ 
•	určovať ciele a obsah výchovy a vzdelávania detí MŠ a žiakov ZŠ na detských dopravných ihriskách
•	určovať organizačné podmienky na realizáciu praktického výcviku na detských dopravných ihriskách
•	Zodpovednosť: MŠVVŠ SR, MV SR
•	Realizácia: MŠVVŠ SR, MDVRR SR, MV SR, SKVZA 
•	Termín: priebežne
D.1.3: Organizácia súťaží žiakov základných škôl so zameraním na vedomosti,
           zručnosti  a návyky žiakov v oblasti zvyšovania BECEP na pozemných
           komunikáciách
•	zapojenie sa do medzinárodných súťaží prostredníctvom regionálnych a národných kôl
•	Zodpovednosť: MŠVVŠ SR, 
•	Realizácia: MŠVVŠ SR, Policajný zbor, SKVZA, autokluby  
•	Termín: priebežne
Indikátory plnenia cieľa:  
- Počet schválených učebníc a učebných pomôcok na vyučovanie dopravnej výchovy
- Počet pedagogických zamestnancov, ktorí absolvovali kontinuálne vzdelávanie v oblasti  
  dopravnej výchovy
- Počet detí a žiakov, ktorí realizovali praktický výcvik na detských dopravných ihriskách
- Počet žiakov zúčastnených na detských dopravných súťažiach

D.2: Skvalitnenie výcviku žiadateľov o vodičské oprávnenia 
       a vodičov z povolania a zníženie recidívy medzi dopravnými 
       priestupkami 
 
D.2.1: Prehodnotenie kvality výcviku žiadateľov o vodičské oprávnenia v autoškolách
          v porovnaní s najnovšími postupmi a poznatkami v zahraničí   
•	stanovenie nových štandardov pre výcvik v autoškolách (napr. zásady GDE matrice, ecodriving, rizikové situácie, počet najazdených km počas výcviku, ohľaduplnosť k osobám s obmedzenou schopnosťou pohybu a orientácie a pod.)
•	Zodpovednosť: MV SR, MDVRR SR, SKVZA
•	Realizácia: vedecké a výskumné inštitúcie
•	Termín: 2014
D.2.2: Prerokovanie návrhov na odbornej úrovni a implementácia zmien do postupov a
          noriem  
•	široká diskusia o navrhovaných zmenách a opatreniach, a ich zavedenie do praxe
•	Zodpovednosť: MDVRR SR, MV SR, SKVZA
•	Realizácia: MDVRR SR, MV SR, SKVZA
•	Termín: 2015
D.2.3: Vyhodnotenie účinkov s ohľadom na dopravnú nehodovosť a úroveň znalostí
          a zručností vodičov začiatočníkov 
•	analýza efektov z implementovaných zmien
•	Zodpovednosť: MDVRR SR, MV SR, SKVZA
•	Realizácia: vedecké a výskumné inštitúcie
•	Termín: každoročne (po implementácii)
D.2.4: Zavedenie rámca pre rehabilitačné kurzy zamerané na vodičov a recidívu vodičov
           v pozícii účastníka dopravných nehôd 
•	diskusné sedenia v skupinách pod vedením skúseného psychológa, zamerané na priestupky spojené s prekročením povolenej rýchlosti, požitím alkoholu a drog počas vedenia vozidla (povinnosť používať alcolock), agresívneho správania
•	Zodpovednosť: MDVRR SR, MV SR, SKVZA
•	Realizácia: vedecké a výskumné inštitúcie, Slovenská komora psychológov
•	Termín: 2015
Indikátory plnenia cieľa:  
- Podiel vodičov začiatočníkov na celkovej dopravnej nehodovosti 
- Úspešnosť vykonaných skúšok o vodičské oprávnenie 

E : Zvýšenie úrovne bezpečnosti cestnej infraštruktúry

E.1: Aplikácia bezpečnostného auditu v podmienkach SR
 
E.1.1: Vypracovanie metodických pokynov pre výkon bezpečnostného auditu v SR
•	zadefinovanie postupov a metodiky pre bezpečnostný audit
•	Zodpovednosť: MDVRR SR
•	Realizácia: MDVRR SR, Komora stavebných inžinierov (KSI), vedecké a výskumné inštitúcie 
•	Termín: 2011/ I. polrok 2012
E.1.2: Vytvorenie siete bezpečnostných audítorov v súlade s platnými všeobecne 
          záväznými právnymi predpismi
•	systém školenia, evidencie a organizácie bezpečnostných audítorov, zásobník projektov
•	Zodpovednosť: MDVRR SR
•	Realizácia: MDVRR SR, Komora stavebných inžinierov (KSI), vedecké a výskumné inštitúcie 
•	Termín: 2013
E.1.3: Realizácia bezpečnostných auditov projektov na zákonom stanovených cestných
          kategóriách 
•	začlenenie bezpečného auditu do jednotlivých fáz projektovej dokumentácie
•	Zodpovednosť: MDVRR SR
•	Realizácia: audítori, investori, realizátori projektov
•	Termín: priebežne  (po implementácii E1.1)
E.1.4: Podpora výkonu bezpečnostného auditu na cestách nižšej kategórie
•	podpora dobrovoľného vykonávania bezpečnostného auditu mimo siete TEN-T 
•	Zodpovednosť: MDVRR SR, Správcovia ciest 
•	Realizácia: audítori, investori, realizátori projektov
•	Termín: priebežne  

E.1.5: Zavádzanie nových poznatkov a postupov do preškoľovacieho procesu
          bezpečnostných audítorov
•	aktualizácia obsahu školiacich kurzov na základe najnovších poznatkov v SR a zahraničí
•	Zodpovednosť: MDVRR SR
•	Realizácia: MDVRR SR, Komora stavebných inžinierov (KSI), vedecké a výskumné inštitúcie
•	Termín: priebežne  (po implementácii E1.1)
Indikátory plnenia cieľa:  
- Počet vyškolených bezpečnostných audítorov  
- Počet vykonaných bezpečnostných auditov

E.2: Posudzovanie vplyvu bezpečnosti cesty formou cestnej
       inšpekcie

E.2.1: Presná lokalizácia miest výskytu dopravných nehôd
•	určenie miest dopravných nehôd prostredníctvom GPS súradníc a ich situovanie na digitálnej mape cestnej siete 
•	Zodpovednosť: MV SR, MDVRR SR
•	Realizácia: MV SR
•	Termín: 2011
E.2.2: Určovanie kritických nehodových lokalít a návrh opatrení na odstránenie príčin 
          vzniku dopravných nehôd
•	vyhodnotenie štatistických údajov o dopravnej nehodovosti a tvorba prehľadných máp a spracovanie brožúr  o nehodovosti
•	Zodpovednosť: MV SR, MDVRR SR, Správcovia ciest
•	Realizácia: MV SR, SSC Bratislava,  Správcovia ciest
•	Termín: priebežne
E.2.3: Vytvorenie mechanizmu pre financovanie opatrení na nehodových lokalitách
•	presadzovanie otázok bezpečnosti cestnej dopravy do podporných a operačných programov za účelom získania prostriedkov nezávislých od rozpočtových položiek
•	Zodpovednosť: MDVRR SR
•	Realizácia: Správcovia ciest
•	Termín: 2013 
 E.2.4: Výstavba  ľavo odbočovacích pruhov na rizikových úsekoch ciest
•	v miestach s vysokou intenzitou dopravy a výskytom závažných dopravných nehôd
•	Zodpovednosť: MDVRR SR, Správcovia ciest
•	Realizácia: Správcovia ciest
•	Termín: priebežne

E.2.5: Vyhodnotenie účinnosti realizovaných opatrení na nehodových lokalitách 
•	vyhodnotenie  ekonomickej efektívnosti realizovaných opatrení podľa bezpečnostného auditu a cestnej inšpekcie
•	Zodpovednosť: MDVRR SR
•	Realizácia: Správcovia ciest
•	Termín: každoročne 
Indikátory plnenia cieľa:  
- Počet navrhovaných riešení na nehodových lokalitách
- Počet odstránených nehodových lokalít

E.3: Široká aplikácia prvkov upokojovania dopravy  

E.3.1: Aplikácia vjazdových ostrovčekov na vjazdoch do obcí a okružných križovatiek
           na novopostavených pozemných komunikáciách 
•	v prípade okružných križovatiek analyzovať dopad na plynulosť cestnej premávky
•	Zodpovednosť: Správcovia ciest 
•	Realizácia: Správcovia ciest
•	Termín: priebežne  
E.3.2: Aplikácia prvkov upokojenia dopravy a segregácie motorizovanej
          a nemotorizovanej dopravy s dôrazom na cestné prieťahy obcí a miesta s vysokým
          podielom zraniteľných účastníkov premávky
•	vytváranie podmienok pre bezpečný pohyb zraniteľných účastníkov cestnej premávky, podpora projektov Bezpečná obec/mesto
•	Zodpovednosť: MDVRR SR, MV SR, Správcovia ciest   
•	Realizácia: Správcovia ciest
•	Termín: priebežne  
 E.3.3: Zavádzanie obytných, školských a peších zón, a informatívnych meračov
            rýchlosti na týchto úsekoch
•	zníženie rýchlosti a zamedzenie motorizovanej dopravy v uvedených oblastiach  
•	Zodpovednosť: MDVRR SR, MV SR, Správcovia ciest   
•	Realizácia: Správcovia ciest
•	Termín: priebežne  
Indikátory plnenia cieľa:  
- Počet realizovaných stavebných úprav na existujúcej cestnej sieti
- Počet navrhnutých stavebných riešení v rámci plánovaných projektov

E.4: Zvýšenie bezpečnosti železničných priecestí a cestných
       tunelov
 
E.4.1: Vytvorenie metodiky pre stanovenie technických požiadaviek na bezpečnosť
          železničných priecestí a tunelov 
•	analýza technického zabezpečenia železničných priecestí  a návrh riešení 
•	Zodpovednosť: ŽSR, MDVRR SR 
•	Realizácia: vedecké a výskumné inštitúcie
•	Termín: 2012 
E.4.2: Analýza bezpečnosti železničných priecestí a tunelov v súlade s metodikou cestnej
          inšpekcie   
•	analýza technického zabezpečenia železničných priecestí  a návrh riešení 
•	Zodpovednosť: ŽSR 
•	Realizácia: bezpečnostní audítori
•	Termín: priebežne 
E.4.3: Realizácia opatrení zvyšujúcich bezpečnosť železničných priecestí a tunelov 
•	výber optimálneho riešenia z variantných riešení 
•	Zodpovednosť: ŽSR, MDVRR SR, MV SR, Správcovia ciest   
•	Realizácia: Správcovia ciest
•	Termín: priebežne 
 E.4.4: Vyhodnotenie realizovaných opatrení prostredníctvom CBA 
•	porovnanie nákladov a prínosov z realizovaných opatrení
•	Zodpovednosť: ŽSR, MDVRR SR, MV SR, Správcovia ciest   
•	Realizácia: vedecké a výskumné inštitúcie, Správcovia ciest 
•	Termín: každoročne 
Indikátory plnenia cieľa:  
- Počet realizovaných stavebných a iných úprav 
- Počet navrhnutých stavebných a iných riešení v rámci plánovaných projektov

E.5: Skvalitnenie dopravného značenia na cestnej sieti

E.5.1: Pasportizácia zvislého a vodorovného dopravného značenia na cestnej sieti 
•	elektronická evidencia dopravného značenia pre efektívne hospodárenie a údržbu
•	Zodpovednosť: MDVRR SR 
•	Realizácia: Správcovia ciest 
•	Termín: 2013
E.5.2: Inšpekcie zamerané na zrozumiteľnosť a kvalitu dopravného značenia a 
•	odstránenie nadbytočného a konfliktného dopravného značenia
•	Zodpovednosť: MDVRR SR, MV SR, Správcovia ciest 
•	Realizácia: Správcovia ciest
•	Termín: priebežne   
E.5.3: Pravidelná údržba vodorovného dopravného značenia 
•	zachovanie kvality pre lepšiu zrozumiteľnosť, zachovanie trvanlivosti reliéfnych opatrení pre osoby s obmedzenou schopnosťou pohybu a orientácie
•	Zodpovednosť: Správcovia ciest   
•	Realizácia: Správcovia ciest
•	Termín: priebežne   
 E.5.4: Využívanie premenlivých dopravných značiek
•	na miestach zmeny prevádzkových pomerov v dôsledku zmeny poveternostných podmienok, kongescií a pod.
•	Zodpovednosť: MDVRR SR, MV SR, Správcovia ciest 
•	Realizácia: Správcovia ciest 
•	Termín: priebežne   
Indikátory plnenia cieľa:  
- Počet realizovaných opatrení na cestnej sieti
- Dĺžka cestných úsekov s obnoveným vodorovným dopravným značením

F : Zvýšenie úrovne bezpečnosti prostredníctvom bezpečnejších vozidiel
      a zavádzaním IDS 

F.1: Zvýšenie bezpečnosti vozidiel 

F.1.1: Účinné vykonávanie technických kontrol vozidiel, štátneho dozoru nad činnosťou
          staníc pre technické kontroly  a štatistické zisťovanie 
•	kontroly zamerané na technický stav vozidiel a štatistické zdokumentovanie výsledkov
•	Zodpovednosť: MV SR, MDVRR SR
•	Realizácia: Policajný zbor
•	Termín: priebežne   
F.1.2: Implementácia právnych  predpisov EÚ zameraných na technický stav vozidla do
          podmienok SR
•	aproximácia legislatívy EÚ
•	Zodpovednosť: MDVRR SR 
•	Realizácia: MDVRR SR
•	Termín: priebežne   
F.1.3: Posúdenie vplyvov na bezpečnosť z očakávaného nárastu  podielu hybridných a
          elektrických vozidiel  
•	analýza zameraná na širšie zastúpenie týchto vozidiel a špecifiká v cestnej premávke
•	Zodpovednosť: MDVRR SR
•	Realizácia: vedecké a výskumné inštitúcie
•	Termín: 2013 
 F.1.4: Zvýšenie použitia bezpečnostných pásov prostredníctvom aktivít zvyšovania
           povedomia a vymáhania práva 
•	kampane sprevádzané cielenými cestnými kontrolami polície
•	Zodpovednosť: MDVRR SR, MV SR
•	Realizácia: MDVRR SR, Policajný zbor MV SR
•	Termín: priebežne
F.1.5: Zvýšenie bezpečnosti autobusov prostredníctvom povinného vybavenia
          bezpečnostnými pásmi, prispôsobenia sedadiel pre bezpečnú prepravu detí 
          a prispôsobenia vozidla pre bezpečnú prepravu osôb s obmedzenou schopnosťou 
          pohybu a orientácie  
•	posúdenie vplyvu a implementácia medzi dopravcami
•	Zodpovednosť: MDVRR SR
•	Realizácia: MDVRR SR
•	Termín: 2015
F.1.6: Kampane zdôrazňujúce aspekty bezpečnosti pri kúpe nového osobného
          motorového vozidla   
•	podpora výsledkov programu EuroNCAP a zvýšenie povedomia verejnosti o jeho význame 
•	Zodpovednosť: MDVRR SR, MŠVVŠ SR
•	Realizácia: MDVRR SR, MZ SR, MŠVVŠ SR, dobrovoľnícka sieť VAMOS
•	Termín: priebežne   
Indikátory plnenia cieľa:  
- Počet realizovaných kontrol v rámci úloh F1.1 a F1.5 
- Počet realizovaných kampaní s pozitívnym vyhodnotením
- Podiel použitia bezpečnostných pásov medzi posádkou motorového vozidla
- Počet autobusov prispôsobených na prepravu osôb s obmedzenou schopnosťou pohybu a  
  orientácie

F.2: Zvýšenie bezpečnosti zavádzaním IDS 

F.2.1: Spolupráca s príslušnými inštitúciami na realizácií Programu podpory rozvoja
          inteligentných dopravných systémov - Národného systému dopravných informácií  
•	spolupráca na tvorbe údajovej architektúry so zreteľom na zabezpečenie požadovaných zdrojov informácií pre návrh, realizáciu a vyhodnotenie konkrétnych opatrení bezpečnosti cestnej premávky  
•	Zodpovednosť: MDVRR SR 
•	Realizácia: MDVRR SR, MV SR, VÚC, obce, Správcovia ciest
•	Termín: priebežne
F.2.2: Zavádzanie IDS aplikácií na cestnej sieti SR
•	návrh a realizácia konkrétnych opatrení, ktoré sú založené na podrobných analýzach príčin dopravnej nehodovosti 
•	Zodpovednosť: MDVRR SR, MV SR 
•	Realizácia: vedecké a výskumné inštitúcie, Správcovia ciest
•	Termín: priebežne
Indikátory plnenia cieľa:  
- Celkový počet realizovaných riešení formou IDS aplikácií
- Počet odstránených miest častých dopravných nehôd prostredníctvom riešení IDS
- Podiel cestných úsekov s riadením dopravy formou IDS aplikácií na celkovej cestnej sieti  

G : Zvýšenie úrovne bezpečnosti v cestnej nákladnej a autobusovej doprave

G.1.1: Vytvorenie podmienok pre zabezpečenie efektívnej podnikovej kultúry v oblasti
           bezpečnosti cestnej premávky (Safety culture) 
•	zapojenie firiem do procesu zvyšovania bezpečnosti cestnej premávky formou vnútropodnikových mechanizmov zameraných na zamestnancov, u ktorých je náplňou práce vedenie služobného vozidla 
•	Zodpovednosť: MDVRR SR
•	Realizácia: Zväz autobusovej dopravy, ČESMAD-Slovakia, SAD, Dopravné podniky, MHD
•	Termín: priebežne
G.1.2: Zvýšenie kvalifikácie kontrolných orgánov v oblasti znalosti sociálnej legislatívy,
           upevňovania nákladu a prepravy nebezpečných vecí  
•	skvalitnenie procesu vzdelávania školiteľov a vydávanie učebných textov 
•	Zodpovednosť: MDVRR SR
•	Realizácia: MDVRR SR, vedecké a výskumné inštitúcie
•	Termín: priebežne
G.1.3: Zvýšenie kvality základnej kvalifikácie a pravidelného výcviku vodičov cestnej 
      nákladnej a autobusovej dopravy „CNAD“
•	skvalitnenie procesu vzdelávania školiteľov a vydávanie učebných textov 
•	Zodpovednosť: MDVRR SR
•	Realizácia: MDVRR SR, školiace strediská
•	Termín: priebežne
G.1.4: Zabezpečiť účinný výkon kontrol zameraných na dodržiavanie legislatívy a
           technických noriem v cestnej nákladnej doprave a autobusovej doprave a  
           stanovenie vyšších postihov za nedodržanie konkrétnych ustanovení
•	dohľad dodržiavania sociálnej legislatívy, upevňovania nákladu a prepravy nebezpečných vecí
•	Zodpovednosť: MV SR, Inšpektorát práce
•	Realizácia: Policajný zbor, Inšpektorát práce
•	Termín: priebežne 

H : Zvýšenie úrovne ponehodovej starostlivosti

H.1: Zvýšenie poznatkov verejnosti o poskytovaní prvej pomoci
       v prípade dopravných nehôd  

H.1.1: Zvýšenie povedomia širokej verejnosti v oblasti poskytovania prvej pomoci
           formou kampaní a výchovno-vzdelávacej činnosti
•	cielene orientované kampane na široké spektrum vekových kategórií formou propagačných materiálov a názorných ukážok
•	Zodpovednosť: MZ SR – ÚVZ SR, SČK, MŠVVŠ SR, SKVZA 
•	Realizácia: ÚVZ SR, SČK, SKVZA
•	Termín: priebežne

H.1.2: V rámci zdravotnej výchovy na základných a stredných školách venovať zvýšenú 
            pozornosť poskytovaniu prvej pomoci
•	Zodpovednosť: MZ SR – ÚVZ SR, SČK 
•	Realizácia: MZ SR – verejné zdravotníctvo, spolupráca MŠVVŠ SR, VÚC, mestá, obce 
•	Termín: priebežne
Indikátory plnenia cieľa:  
- Počet zorganizovaných kampaní
- Počet zúčastnených žiakov na kurzoch prvej pomoci

H.2: Skvalitnenie služieb v oblasti ponehodovej starostlivosti

H.2.1: Zavedenie systému eCALL na Slovensku
•	Vytvorenie a sprevádzkovanie systému núdzového volania eCall
•	Zodpovednosť: MV SR, MDVRR SR, zložky IZS
•	Realizácia: MV SR, MDVRR SR, MZ SR, zložky IZS
•	Termín: 2012
H.2.2: Psychologická podpora pre obete dopravných nehôd 
•	vytvorenie siete z radov sociálnych pracovníkov a psychológov pre morálnu podporu obetí trpiacich traumou 
•	Zodpovednosť: SKP - Slovenská komora psychológov
•	Realizácia: SKP - Slovenská komora psychológov
•	Termín: 2015
H.2.3: Efektívne označenie a odstraňovanie následkov dopravných nehôd priamo na
          mieste 
•	vytvorenie metodiky pre postup odstraňovania následkov nehôd a požiadaviek označovania týchto miest  
•	Zodpovednosť: MV SR, MDVRR SR
•	Realizácia: MV SR, MDVRR SR 
•	Termín: 2012
Indikátory plnenia cieľa:  
- Počet vytvorených centier
- Počet obetí nehôd, ktoré sa zúčastnili terapeutického programu  so sociálnymi pracovníkmi a psychológmi

I : Manažment bezpečnosti cestnej premávky

I.1: Koordinácia a vzájomná spolupráca na medzinárodnej
      úrovni  

I.1.1:  Účasť zástupcov na oficiálnych medzinárodných rokovaniach a následná
          informovanosť členov príslušných pracovných skupín o významných záveroch 
          v oblasti BECEP
•	o závažných výsledkoch na významných podujatiach budú informovaní dotknutí členovia pracovných skupín  
•	Zodpovednosť: všetci členovia pracovných skupín - hlavný koordinátor BECEP MDVRR SR
•	Realizácia: všetci zúčastnení
•	Termín: priebežne
I.1.2: Zabezpečenie a poskytovanie relevantných, dôveryhodných a porovnateľných
         podkladov pre medzinárodné inštitúcie 
•	zabezpečenie dostupnosti požadovaných  údajov a informácií pre EK a ich výmena  na medzinárodnej úrovni  
•	Zodpovednosť: MDVRR SR, MV SR, MZ SR – ÚVZ SR, MŠVVŠ SR
•	Realizácia: MDVRR SR, MV SR, ÚVZ SR, MŠVVŠ SR, vedecké a výskumné inštitúcie
•	Termín: priebežne
I.1.3: Vytváranie podmienok pre podporu projektov zameraných na zvýšenie
         bezpečnosti cestnej premávky z prostriedkov v rámci  fondov EÚ 
         a medzinárodných organizácií – na základe zváženia relevantnosti
•	zadefinovanie problematiky bezpečnosti cestnej premávky do príslušných strategických a referenčných rámcov
•	Zodpovednosť: príslušné ministerstvá
•	Realizácia: príslušné ministerstvá
•	Termín: priebežne
I.1.4: Vytvorenie informačného  portálu pre podporu strategického rozhodovania, ktoré
         je založené na overených informáciách a údajoch, a jeho priebežná  aktualizácia 
•	sústredenie informácií a údajov z oblasti bezpečnosti cestnej dopravy pre možnosť tvorby vlastných analýz
•	Zodpovednosť: MDVRR SR, MV SR
•	Realizácia: MDVRR SR
•	Termín: priebežne
I.1.5: Implementácia informačného systému ENHIS (Environmental and Health
         Information System) na sledovanie a analýzu vybraných indikátorov dopravnej 
         úrazovosti v SR 
•	aplikovanie metodológie ENHIS s osobitným zameraním na detskú populáciu
•	Zodpovednosť: MZ SR, ÚVZ SR
•	Realizácia: MZ SR - ÚVZ SR
•	Termín: priebežne
Indikátory plnenia cieľa:  
- Počet podporených projektov so zameraním na bezpečnosť cestnej premávky

I.2: Koordinácia a vzájomná spolupráca na národnej a regionálnej úrovni
  
I.2.1: Posilnenie procesu riadenia bezpečnosti cestnej premávky na regionálnej úrovni
         prostredníctvom zabezpečenia adekvátneho počtu odborne zdatných pracovníkov      
•	doplnenie personálu na príslušných úradoch a ich následné preškolenie
•	Zodpovednosť: MDVRR SR
•	Realizácia: MDVRR SR 
•	Termín: 2014
I.2.2: Propagácia aktuálnych záležitostí BECEP vo všetkých typoch médií   
•	aktívna spolupráca odborníkov s masmédiami
•	Zodpovednosť: všetci zainteresovaní
•	Realizácia: všetci zainteresovaní
•	Termín: priebežne
I.2.3: Organizácia odborných podujatí a konferencií s tematikou BECEP 
•	vzájomná informovanosť o najnovších poznatkoch a výsledkoch realizovaných projektov v oblasti bezpečnosti cestnej premávky
•	Zodpovednosť: všetci zainteresovaní
•	Realizácia: všetci zainteresovaní
•	Termín: priebežne

I.2.4: Pravidelné vyhodnotenie výsledkov a aktualizácia činností v rámci Národného
         plánu na zvýšenie BECEP na roky  2011 až 2020   
•	prehodnotenie postupov a aktivít na základe dosiahnutých výsledkov plnenia úloh a opatrení národného plánu
•	Zodpovednosť: MDVRR SR
•	Realizácia: všetci zainteresovaní 
•	Termín: každoročne
Indikátory plnenia cieľa:  
- Počet odborných podujatí a konferencií 
- Počet špecializovaných odborníkov na regionálnej úrovni

I.3: Komplexné riešenie manažmentu bezpečnosti cestnej 
      premávky v Slovenskej republike

I.3.1: Vytvorenie modelu manažmentu bezpečnosti cestnej premávky v SR 
•	model definujúci zúčastnené inštitúcie, rozsah kompetencií a ich vzájomné vzťahy
•	Zodpovednosť: hlavný koordinátor BECEP – MDVRR SR
•	Realizácia: príslušné ministerstvá
•	Termín: 2015
I.3.2: Vytvorenie finančného mechanizmu pre zabezpečenie prierezových aktivít
          Národného plánu  
•	Vytvorenie  možností pre získanie prostriedkov nezávislých od rozpočtových položiek
•	Zodpovednosť: príslušné ministerstvá
•	Realizácia: príslušné ministerstvá
•	Termín: 2015
I.3.3: Vytvorenie systému výchovy a vzdelávania odborníkov v oblasti bezpečnosti
          cestnej premávky na úrovni stredného a vysokého školstva
•	zabezpečenie odborne a jazykovo zdatných špecialistov na vysokej úrovni
•	Zodpovednosť: MŠVVŠ SR – metodickým riadením, VÚC a školy ako samostatné subjekty
•	Realizácia: VÚC, SŠ a VŠ, vedecké a výskumné inštitúcie
•	Termín: 2015